  Наталья Тетерина Пичи Пургаысь куасэн бызьылонъя базаез ХХIV Спортъя тол элькун гурт шудонъёслы вуттыны кулэ. Со сярысь ивортодэтъя «Удмуртия» агентстволы ёрос тӧролэн мерлыко ужпумъёсъя воштӥсез Алексей Рублёв вераз. Али югдурез учкыса, мон лыдъясько, куасэн бызьылон базаез пуктыса вуттозы. Чакланъёсъя, азьланяз милям ужъёсмы гужем ортчозы, куке лыжероллерной трассаез асфальтэн шобыртыны луонлык кылдоз Алексей РублёвЁрос тӧролэн воштӥсез пусйиз, та дыре элькун гурт шудонъёслы дасяськон улсын нылпи садъёсты но дышетсконниосты тупатъян-буян ужъёс йылпумъяськизы ни. Отчы ӵошатсконъёс дыръя спортсменъёсты интыялозы. Озьы ик «Звездный» спортогъетлэн юртъёсыз тупатъямын-буямын, Нылпи спортшкола али выльдӥське, нош «Маяк» стадионын липетэз тупатон мынэ. Со сяна, Алексей Рублёв ивортӥз, тол шудонъёсты сӥё-дано усьтон но ворсан программа бордын валась муртъёс тыршо шуыса. Соосты радъянэн элькунысь тодмо режиссёр Павел Поздеев кивалтэ. Тодэ вайытом, ХХIV Спортъя тол элькун гурт шудонъёс Пичи Пургаын 21-тӥ тулыспалэ кутскозы. Нимлыко усьтонэз 22-тӥ тулыспалэ чакламын. Шудонъёслэн тодметсы «Пургиночка» нылаш луоз. Тегъёс: Спорт Удмуртия гуртшудонъёс вожвылъяськон ПичиПурга  